62021TJ0127_INF
A Törvényszék ítélete (harmadik tanács), 2026. február 4. –Swissgrid kontra Bizottság
(T‑127/21. RENV. sz. ügy)
„Energia – A kiegyenlítő szabályozási energiával kapcsolatos szabványos termékek cseréjének európai platformjai – Svájc részvétele – Az (EU) 2017/2195 rendelet 1. cikkének (6) és (7) bekezdése – A svájci átvitelirendszer‑üzemeltető platformokon való részvételét megtagadó bizottsági levél – Megsemmisítés iránti kereset – Megtámadható jogi aktus – Az eljáráshoz fűződő érdek fennmaradása – Kereshetőségi jog – Elfogadhatóság – Az aktus kibocsátója hatáskörének hiánya”
1.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Közvetlen érintettség – Szempontok – Az Unió villamosenergia‑piaci átvitelirendszer-üzemeltetőinek címzett, a Svájci Államszövetségnek a villamos energia európai kiegyenlítő szabályozási platformjain való részvételét megtagadó bizottsági határozat – A felperes jogi helyzetére közvetlenül hatást gyakorló határozat – A határozat címzettjei mérlegelési jogkörének hiánya – Közvetlenül érintett felperes
(EUMSZ 263. cikk, negyedik bekezdés; 2017/2195 bizottsági rendelet, 1. cikk, (6) és (7) bekezdés)
(lásd: 22–30. pont)
2.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Személyében való érintettség – Szempontok – Az Unió villamosenergia‑piaci átvitelirendszer-üzemeltetőinek címzett, a Svájci Államszövetségnek a villamos energia európai kiegyenlítő szabályozási platformjain való részvételét megtagadó bizottsági határozat – Az egyetlen svájci villamosenergia‑piaci átvitelirendszer‑üzemeltető által benyújtott kereset – Személyében érintett felperes
(EUMSZ 263. cikk, negyedik bekezdés; 2017/2195 bizottsági rendelet, 1. cikk, (6) és (7) bekezdés)
(lásd: 31–34. pont)
3.
Megsemmisítés iránti kereset – Az eljáráshoz fűződő érdek – Fogalom – Kereset, amelyből a felperesnek előnye származhat – Érdek, amelynek a bírósági határozat meghozataláig fenn kell állnia – Teljesült feltétel
(EUMSZ 263. cikk, negyedik bekezdés; 2017/2195 bizottsági rendelet, 1. cikk, (7) bekezdés)
(lásd: 36–39. pont)
4.
Megsemmisítés iránti kereset – Jogalapok – A megtámadott jogi aktus kibocsátója hatáskörének hiánya – Az uniós bíróság által hivatalból végzett vizsgálat
(EUMSZ 263. cikk)
(lásd: 42. pont)
5.
Az Európai Unió intézményei – A hatáskörök gyakorlása – Átruházások – Feltételek – Európai Bizottság – Elvi határozat elfogadása az átruházott hatáskörrel rendelkező hatóság által – Kizártság – Az említett határozat kibocsátója hatáskörének hiánya – A határozat megsemmisítése
(A Bizottság eljárási szabályzata, 14. cikk)
(lásd: 46–49., 53–56. pont)
6.
Megsemmisítés iránti kereset – Jogalapok – Lényeges eljárási szabályok megsértése – Valamely intézmény belső szabályzatának az intézmény általi megsértése – A kollegialitás elvének a Bizottság által valamely elvi határozat elfogadásakor való megsértése – Valamely természetes vagy jogi személy által felhozott jogalap – Megengedhetőség
(EUMSZ 250. és EUMSZ 263. cikk)
(lásd: 50–52. pont)
Rendelkező rész
1)
A Törvényszék megsemmisíti az Európai Bizottság 2020. december 17 i levelében foglalt azon határozatot, amellyel a Bizottság a villamos energia kiegyenlítő szabályozására vonatkozó iránymutatás létrehozásáról szóló, 2017. november 23‑i (EU) 2017/2195 bizottsági rendelet 1. cikkének (7) bekezdése alapján megtagadta a Svájci Államszövetségnek a kiegyenlítő szabályozási energiával kapcsolatos szabványos termékek cseréjére szolgáló európai platformokon, különösen a Transzeurópai Helyettesítő Tartalékok Cseréjének európai platformján való részvételének engedélyezését.
2)
A Törvényszék a Bizottságot kötelezi a T‑127/21., T‑127/21. RENV. és C‑121/23. P. sz. üggyel kapcsolatban felmerült költségek viselésére.